Document ID: 31999R1122

KOMMISSIONENS FORORDNING (EF) Nr. 1122/1999
af 28. maj 1999
om berigtigelse af forordning (EF) nr. 883/1999 om udstedelse af eksportlicenser af type B for frugt og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 2190/96 af 14. november 1996 om gennemførelsesbestemmelser til Rådets forordning (EF) nr. 2200/96 for så vidt angår eksportrestitutioner for frugt og grøntsager(1), senest ændret ved forordning (EF) nr. 1287/98(2), særlig artikel 5, og
ud fra følgende betragtninger:
(1) En kontrol har vist en fejl i Kommissionens forordning (EF) nr. 883/1999(3);
(2) i ovennævnte forordning bør datoen den 26. april 1999 berigtiges til den 28. april 1999;
(3) for de udførsler af æbler til den geografiske destinationsgruppe X, for hvilke produkternes udførselsangivelse blev antaget den 27. eller 28. april 1999, bør der som følge af en for sen orientering af de erhvervsdrivende om disse udførslers restitutionsberettigelse ske en forlængelse af fristen for ansøgning til medlemsstaternes myndigheder om licens af type B -
UDSTEDT FØLGENDE FORORDNING:
Artikel 1
I artikel 1 i forordning (EF) nr. 883/1999 ændres datoen "den 26. april 1999" til "den 28. april 1999".
Artikel 2
Ansøgninger om eksportlicens af type B, der indgives til medlemsstaternes myndigheder for æbler til destinationsgruppe X, og for hvilke produkternes udførselsangivelse blev antaget den 27. eller 28. april 1999, kan ske senest den femte arbejdsdag efter nærværende forordnings offentliggørelse i De Europæiske Fællesskabers Tidende.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. maj 1999.

Labels: 3
17